Mikel Arrizabalaga Aizpurua

Mikel Arrizabalaga Aizpurua (Donostia, Gipuzkoa, 1957) idazlea, irakaslea, mendigoizalea eta managerra da. Elkar Fundazioko kudeatzailea izandakoa 1997tik. Martin Ugalde Kultur Parkeko arduraduna eta Ikaselkar argitaletxearen edizio-zuzendaria ere izan zen. Errenteriako Orereta ikastolako eta Donostiako Zurriola ikastolako irakaslea ere izan zen, eta Kilometroak jaiko koordinatzaile nagusia 1995ean.

Aitzindarietako bat izan zen 1990eko hamarraldian mendi ibilbideei buruzko testuak euskaraz idazten. 2019an Euskal Mendizale Federazioak 'Antxon Bandres saria' eman zion horregatik. 

 Mendizaletasuna 
Euskaldunon Egunkaria, Berria eta Gara egunkarietan, Pyrenaica, Euskal Herria eta Nora aldizkarietan eta Euskadi Irratian mendiarekin zerikusia duten makina bat artikulu eta kolaborazio egin ditu. Mendizale amorratua da, noski, eta 2000-2022 urteen artean mendian 19.000 kilometro baino gehiago egin ditu.

Euskaldunon Egunkarian eta Berrian, 380tik gora mendi ibilaldien artikulu argitara eman ditu, 30etik gora mendi aldizkarietan, ia 400 sarrera Berriako Ibilkari blogean eta Euskadi Irratiko ia 100 saiotan parte hartutakoa da. 

Gainera aztertu izan ditu mendiarekin zerikusia duten argitalpenak eta horien kontsumoak, komunikabideen jarrerak, norbanako, mendi elkarte eta federazioen jokamoldeak, mendia eta euskal literaturaren arteko harremanak. Kasu guztietan euskararen presentzia nolakoa izan den eta nolakoa den gaur egun.

 Liburuak 
“Aitona Blas eta iratxoak" (Elkar, 1998) haurrentzako ipuina. 
 “Rutas y paseos por Aiako Harria y Artikutza” (Sua, 1997).
 "50 ibilaldi familia eta lagun artean" (Berria, 2005).
 "Manbo Poa 5" Batzuen artean. (Mikel Essery bilduma, 2013).
 "Manbo Poa 6" Batzuen artean. (Mikel Essery bilduma, 2014).
 "80 rutas senderistas por Gipuzkoa" Batzuen artean. (Sua, 2018).
 "Aiako Harria y Jaizkibel. Mapas Pirenaicos. 1:25.000" (Sua, 2018).
 "Aiako Harria Parke Naturala eta Jaizkibel". Euskal Herria bilduma. (Sua, 2023).
 "Parque Natural de Aiako Harria y Jaizkibel". Colección Euskal Herria. (Sua, 2023).
 "Euskal Herria. 56 ibilbide xendazaleentzat". Colección Senderismo. (Sua, 2025)

 Sariak 
 1989: Pyrenaicako artikuluen lehiaketan 3. saria. "Posets itzuliko naiz!"
 1997: Pyrenaicako artikuluen lehiaketan 2. saria. "Arantzako zirkoa"
 2002: Pyrenaicaco artikuluen lehiaketan 1. saria. "Vall de Cardós eta Vall Ferrera"
 2011: Berriako Bidaia eta mendi kroniken lehiaketan 1. saria "Sonam-en  Khangpa"
 2014: Mikel Essery  artikuluen lehiaketan finalista. "Amazigen Atlas sentimentala"
 2019: Euskal Mendizale Federazioaren 'Antxon Bandres saria'. Elorrion egindako galan eman zioten saria mendiari, mendizaletasunaren zabalkundeari eta euskarari urte luzez egindako ekarpena aitortzeko.
 2023: Helduen Hitza Literatur Lehiaketako errelatoen sailean 1. saria. "Denborak ez du noiz".
 2023: Pyrenaica Blogaren VII.saria. sarrera gehien izan dituen kolaboratzailea. 
 2024: Euskal Mendi Federazioaren urrezko intsignia. 
 2025: Pyrenaicako artikuluen lehiaketan 3. saria "Tashi delek"

 Blogak 

 Mendia Euskaraz Bizi bloga http://askemikel.blogspot.com/
 Menditxiki bloga https://menditxiki1.blogspot.com/

 Erreferentziak 

 Ikus, gainera 

 Joan Mari Torrealdai
 Ehun mendien lehiaketa

 Kanpo estekak 

 Joan Mari Torrealdai lau haizeetaraMikel.Arrizabalaga. (2020-07-31). Berriatb, Youtube.
 «Ibilkari, mendia euskaraz» www.berria.eus (400 ibilbide).
 "Denborak ez du noiz" Helduen Hitza Literatur Lehiaketako errelatoen sailean 1. saria 2023an.

Kategoria:Donostiarrak
Kategoria:Eibartarrak
Kategoria:Mendizaletasuna
Kategoria:Gipuzkoako kazetariak
Kategoria:Gipuzkoako irakasleak
Kategoria:Argitalpengintza
Kategoria:Zurriola ikastola